《霍彦明通判挽词二首 其一》
宋代·孙觌

龙飞第一春，吏部冠斯文。桂折根犹在，兰深气自薰。

未成观骥展，已复叹芝焚。想像今何在，江东有暮云。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。